林秀怡搞食物製造廠硬蝕100萬 餐廳生意差過疫情期
2024年04月03日 12:01
東網電視
更多新聞短片
復活節長假期已過,港人繼續「棄城」北上消費,鬧市景點冷清,令香江百業看不到曙光,香港餐廳近期更爆結業潮,因而令網上群組「全港店舖執笠結業消息關注組(店舖/ 餐廳/ 零售/ 小店/ 大集團)」爆紅,會員人數激增至18萬人,重點關注過去一個月接近數百間店舖結束營業,可見百業蕭條。當中藝人林秀怡於旺角經營日式西餐廳,至今已經7年,佢亦表示自己生意一定有影響,依家生意仲差過疫情嗰時。依家因為成本高,已經壓到個價好低,所以價錢未有調整,望靠新產品吸引顧客。本身佢疫情前曾計劃過開分店,不過現時已經暫停計劃。
餐廳生意未見起色,佢另一個投資項目亦損失慘重,本身大搞食物製造廠,打算整意粉、甜品,廠整完再運去舖頭,佢投資100萬裝修同設備,上兩個月已經執咗個廠,咩都蝕晒,即使有藝人光環都冇用。